চালবাজ’-এর রিমেকে নায়িকা হচ্ছেন জাহ্নবী?

কলকাতা: বড় পর্দায় শ্রীদেবীকন্যা জাহ্নবী পা রেখেছিলেন ২০১৮ সালে। অভিনয় করে দর্শকের মন জয় করেছেন জাহ্নবী কাপুর (Janhvi Kapoor )। মায়ের জুতোয় পা গলাচ্ছেন জাহ্নবী। শ্রীদেবীর ‘চালবাজ’ (Sridevi’s Chaalbaaz Remake) ছবির রিমেকে অভিনয় করবেন তিনি। প্রয়াত অভিনেত্রী শ্রীদেবীর ১৯৮৯ সালের আইকনিক সিনেমা ‘চালবাজ’-এর রিমেক ২০২১ সালে ঘোষণা করা হয়েছিল, যেখানে মুখ্য ভূমিকায় ছিলেন শ্রদ্ধা কাপুর। ছবির নাম রাখা হয়েছিল ‘চালবাজ ইন লন্ডন’। তবে পরে শ্রদ্ধার পরিবর্তে জাহ্নবী কাপুর-কে নেওয়া হয়। নতুন করে বিষয়টি আবার আলোচনায় এসেছে। ‘চালবাজ’-এর মুখ্য চরিত্রে অভিনয়ের সুযোগ পেয়েছেন জাহ্নবী। এরপর অনেকেই প্রশ্ন জাহ্নবী কাপুরকেই কেন বেছে নেওয়া হচ্ছে?

শ্রীদেবীর এই ছবির রিমেকে জাহ্নবীর অভিনয় করার খবরে নেটপাড়ার একাংশ একেবারেই খুশি নয়। এই ছবিতে এর আগে মূল চরিত্রে অভিনয় করার কথা ছিল শ্রদ্ধা কাপুরের। যদিও সেই ছবির কথা আর কোনওভাবেই এগোয়নি। এখন গুঞ্জন যে, সেই চরিত্রেই নাকি অভিনয় করবেন এবার জাহ্নবী। জাহ্নবী বলেছেন যে, এই ছবি তাঁর কাছে শুধুমাত্র একটি ছবিই নয়। এ তাঁর কাছে যেন এক আবেগ। ‘চালবাজ’ ছবিতে অভিনয় করার সুযোগ তাই কোনভাবেই তিনি মিস করতে চান না। সেপ্টেম্বরের শেষে এই ছবির শুটিং শুরু করবেন বলেই জানা যাচ্ছে। শ্রীদেবীর জনপ্রিয় ছবি ‘চালবাজ’র রিমেকে জাহ্নবীর অভিনয় করা নিয়ে দ্বিমত প্রকাশ করে নেটিজেনরা বলেছেন, ‘জাহ্নবী নুন্যতম অভিনয়টাও জানেন না। ও কি করে এই ছবির রিমেকে অভিনয় করবে?’, কেউ আবার লিখেছেন, ‘আমার মনে হয় না শ্রীদেবী অভিনীত চরিত্রে অভিনয় করার দক্ষতা এই প্রজন্মের কোনও অভিনেত্রীর মধ্যে রয়েছে।

অন্য খবর দেখুন